Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 866/13/5511	Žilina, 27.1.2015
EEČ : 2-43-176-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f) Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 19.12.2013, spisová značka 3 Pv 866/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 07.10.2013 v čase približne o 16.45 hod. v OC Aupark na ulici Veľká Okružná č. 59/A v Žiline v predajne New Yorker si vložil do ruksaku vystlaného alobalom pánsku čiapku v hodnote 5,95 Eur, pánske tričko v hodnote 14,95 Eur a pánsku mikinu v hodnote 29,95 Eur a následne odišiel z predajne bez zaplatenia uvedeného tovaru, čím spoločnosti New Yorker Slovakia, s.r.o. so sídlom Cintorínska č. 7, Bratislava, spôsobil škodu v celkovej výške 50,85 Eur, a uvedeného konania sa dopustil napriek tomu, že dňa 11.09.2013 bol príslušníkom OO PZ Žilina - východ postihnutý v blokovom konaní za priestupok proti majetku podľa § 50 ods. 1 zákona č. 372/1990 Zb. v znení neskorších predpisov, za čo mu bola uložená bloková pokuta vo výške 15,-Eur blokom na pokutu nezaplatenú na mieste, evid. č. bloku 15007252, 

Uznesením prokurátora Okresnej prokuratúry Žilina zo dňa 19.12.2013, spisová značka 3 Pv 866/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Žiline č. k. 3 Pv 866/13/5511 -5 zo dňa 19.12.2013 bolo podľa § 216 ods. 1 Tr. poriadku podmienečne zastavené trestné stíhanie obvineného ml. XXXXX pre skutok právne kvalifikovaný ako prečin krádeže podľa § 212 ods. 2 písm. f) Tr. zákona, ktorého sa mal obvinený dopustiť na tom skutkovom základe, ako je to uvedené vo výrokovej časti tohto uznesenia, pričom podľa § 216 ods. 2 Tr. poriadku bola obvinenému ml. XXXXX určená skúšobná doba v trvaní 12 (dvanásť) mesiacov.  

Uznesenie o podmienečnom zastavení trestného stíhania nadobudlo právoplatnosť dňa 08.01.2014 a skúšobná doba uplynula obvinenému dňa 08.01.2015.      

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správy Okresného úradu v XXXXX, odboru všeobecnej vnútornej správy vyplýva, že obvinený nemá žiadny záznam v ústrednej evidencii priestupkov. Zo správy Mestského úradu v XXXXX vyplýva, že obvinený v období od 08.01.2014 do 08.01.2015 nebol prejednávaný za priestupky, ktoré prejednávajú obce. Zo správy OO PZ XXXXX vyplýva, že obvinený v sledovanom období nemá evidovaný žiadny priestupok ani trestný čin, iné negatívne okolnosti neboli zistené. Z odpisu registra trestov vyplýva, že obvinený po podmienečnom zastavení trestného stíhania v tejto veci nemá žiadny ďalší záznam v registri trestov. Lustráciou v informačnom systéme tunajšej prokuratúry bolo zistené, že voči obvinenému nie je t. č. vedené žiadne ďalšie trestné stíhanie. 

Vzhľadom na výsledky vykonaného dokazovania, z ktorých vyplýva, že obvinený ml. XXXXX nebol počas skúšobnej doby podmienečného zastavenia trestného stíhania postihnutý za priestupok ani odsúdený za trestný čin, mám za to, že viedol v skúšobnej dobe riadny život, a preto som rozhodla tak, ako je to uvedené vo výrokovej časti tohto uznesenia. 
     
Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka